Vibeke Røiri

Vibeke Ragnhild Røiri (født 26. mai 1964) er en norsk journalist. I NRK har hun formidlet populærvitenskap i en rekke program i radio og TV.

Vibeke Røiri gikk på Nadderud videregående skole i Bærum kommune. I 1989 begynte hun i NRK. Vibeke Røiri har siden vært reporter med bidrag om forskning og populærvitenskap i blant annet NRK P2s daglige radioprgram Verdt å vite og oppfølgeren Ekko. Hun har også arbeidet som produsent for P2-akademiet. I 2009 dro hun til regnskogindianere i Amazonas for å lage programmer for NRK1s Forbrukerinspektørene og radioens Verdt å vite og På livet laus. Hun har også hatt innslag i vitenskapsprogrammet Schrödingers katt og helsemagasinet Puls på NRK1.

I 1994 mottok Vibeke Røiri  Arne Hestenes’ journalistpris. Hun bor på Vestkanten i Oslo.

Referanser 

Forskningsjournalistikk
Norske radiojournalister
NRK-journalister
Fødsler i 1964
Norske journalister